New York Hippodrome

Hippodrome Theatre, òg kalla New York Hippodrome, var eit teater og seinare ein kino i New York City frå 1905 til 1939 på Sixth Avenue mellom 43rd Street og 44th Street i Theater District i Midtown Manhattan. Det vart kalla for i verdas største teater av byggjarane. Det hadde 5 300 sitteplassar og ein 30 gangar 61 meter stor scene. Teateret vart utstyrt med den seinaste teknologien innanfor teaterutstyr i si samtid, mellom anna ein løftbar vasstank i glas.

Hippodromen vart bygd av Frederick Thompson og Elmer Dundy, skaparane av Luna Park-forlystelsesparken på Coney Island, med stønad frå Harry S. Blacks U.S. Realty, eit av i dei dominerande eigedom- og byggeselskapa i samtida. Bygget vart overteke av The Shubert Organization i 1909. I 1933 vart det gjenopna som kinoen New York Hippodrome, og vart scenen for Billy Rose sin musikal Jumbo i 1935. Dei som opptredde i hippodromen omfatta mange sirkus, musikalske revyar, vaudevillar og den forsvinnande elefanten til Harry Houdini, Det blei vist stumfilmar som Neptune's Daughter frå 1914 og Better Times frå 1922, i tillegg til filmar frå 1930-talet."World Theatres – alphabetical listing", World-Theatres, 2008, webpage: World-theatres.

Teateret stengde i august 1939 for å rivast.  I 1952 opna ein stor, moderne kontorbygning kalla «The Hippodrome Center» (1120 Avenue of the Americas) på same stad.

I kulturen
I 1915 komponerte John Philip Sousa marsjen «The New York Hippodrome» til minne om at korpset hans spelte i tilstellinga Hip Hip Hooray denne staden.

 Kjelder 

Denne artikkelen bygger på «New York Hippodrome» frå ,  den 22. september 2018.  

Epstein, Milton. The New York Hippodrome: A Complete Chronology of Performances, From 1905 to 1939. Performing Art Resources, vol. 17–18. New York: Theatre Library Association, 1993. 

Bakgrunnsstoff
 Cinema Treasures (engelsk)

Kategori:Skipingar i 1905
Kategori:Nedleggingar i 1939
Kategori:Byggverk på Manhattan
Kategori:Teater i New York City